— 255 — 



Ledefossilieriie i Tørven. En Tid lang var man derpaa ivrigt beskæftiget 

 med at udsøge sig de smukkeste Stykker af Carpinus og Picea; ogsaa 

 Brasenia purpurea var Genstand for en hidsig Jagt, der i mange Tilfælde 

 gav et smukt Udbytte. Naar undtages, at Dulichium spathaceum ikke 

 kunde opdrives i Tørveprøverne, lod disse saaledes intet tilbage at ønske 

 og fortjente i fuldt Maal den levende Opmærksomhed, som de fremmede 

 Botanikere viste dem. 



Resten af Eftermiddagen, som var meget smuk, anvendtes af de fleste 

 Deltagere til Badning og til botaniske Strejftog paa Øen ; et større Selskab 

 undersøgte saaledes Klitsøerne S. for Badehotellerne — forøvrigt uden at 

 finde Pilularia, som man havde ventet. — Efter Middagen underholdt man 

 sig paa forskellig Maade: medens nogle drog til Vesterhavet for at nyde 

 Solnedgangen, foretog andre en Spadseretur langs Nordstranden, hvor man 

 endog antændte et St. Hans-Baal af Zostera, Artemisia maritima og an- 

 dre egnede Planterester ; tilsidst samledes man paa Hotellets Veranda og 

 glædede sig i fornøjeligt Samvær over den stille Sommeraften, medens 

 Lygteraderne langs Kajerne i Esbjerg skinnede festligt bag det mørke 

 Vadehav. 



24de Juni. Om Formiddagen, ved Lavvande, besøgtes Slikvaderne 

 og Lermarsken S. for Nordby (D. N. p. 8). Prof. Warming demonstre- 

 rede her, med sin sædvanlige ildfulde Livlighed, Marskens Tilblivelse, snart 

 vadende i Dynd blandt ^os^ra-Forposterne, snart præsenterende paa sin 

 Spadestok de blaagrønne Baand af Alger i Marskdyndet — eller en 

 særlig talrig Koloni af Hydrobier. Fra Kysten gik man siden ind i Lan- 

 det, over Glyceria-Enge og Festuca-Armeria-Marker til Bondegaardene i den 

 sydlige Del af Byen; her var Emner for de mere agronomisk interesserede, 

 og man fik endog Lejlighed til at besé et Fanøhjem og den ejendomme- 

 lige Skipper-Kirke i Nordby. 



Efter Middagen maatte man tage Afsked med Fanø og tiltræde en 

 ikke særlig hurtig Rejse til Borris, hvortil Selskabet indtraf ved 8-Tiden 

 om Aftenen. Restituerede efter Aftensmaaltidet havde vi den Fornøjelse 

 at høre Prof. Ja c card give en Oversigt over de Resultater, han hidtil har 

 naaet ved sine indgaaende Studier over Træers Tykkelsevækst. 



2 5de Juni. Kl. 8 Morgen med Vogne til Røverstuerne paa Borris 

 Hede. Herfra gik Selskabet til Fods over Heden til Søbjergene, langs 

 Foden af en Kæde af Indlandsklitter med fattige Rester af Aspepur. Med 

 megen Interesse studeredes her de geologiske og botaniske Forhold (D. N. 

 p. 10 — 13): Blysand- og Aldannelsen, Vinderosionen i Klitterne, de for- 

 skellige Hedetyper, Genvæksten efter Hedebrande og Vegetationen i nogle 

 Kær; man sluttede af ved Kildesø -Mosen med dens Sphagnum-dækkede 

 Tørvegrave og den forholdsvis store, aabne Hedesø, der saa smukt viser 

 Vestenvindens Regulering af Tilvoksningen. 



Tiden tillod endnu at foretage en kort Udflugt til Lundsgaard 

 Krat, en relikt Egeskov i Skernaa-Dalen af c. ' à U Hektars Størrelse. Krat- 

 tet afgiver det karakteristiske Billede af Vestenvindens Hærgning: i „Stød- 

 siden", mod V. og N. V., er Egene trykkede ned til et lavt Pur, hvis knud- 

 rede Grene i Krattets Udkant stryger langs Jorden ; herfra hæver Løvværket 

 sig under en Vinkel af c. 40 ° mod Øst som en grøn Skrænt. Kort inden 

 for Krattes Rand forsøger nogle Stammer at hæve sig over Løvskræntens 

 Niveau, men Forsøget er just ikke faldet heldigt ud: thi de, der ikke er 



